NARAVOSLOVNI DAN, 7. a

Četrtek, 27. 1. 2021, je bil zelo zanimiv dan, saj smo imeli učenci predmetne stopnje naravoslovni dan. Sedmošolci smo raziskovali fosile.

Za uvod smo imeli videokonferenco, na kateri so nam učitelji razložili, kaj bomo ta dan počeli in kako se lotiti nalog. Poslali so nam gradivo, tako da smo že na začetku prejeli novo znanje, kaj so to fosili. Razlaga je bila zelo zanimiva, saj so bile vključene tudi slike. Dobili smo posnetka, s katerima smo še bolje spoznali fosile in odgovorili na par vprašanj. Meni je bila najbolj zabavna naloga narisati strip o nastanku fosila. Za tretjo nalogo smo morali ven, na svež zrak. Toplo sem se oblekla in se odpravila iskat kaj zanimivega, iz česar bi lahko naredila fosil, seveda ne pravi, a zelo podoben. Naredili smo slano testo in odtisnili predmete (list, vejico, morsko školjko). Nastali so res lepi fosili. Na koncu smo izdelke pripeli v spletno učilnico in imeli skupno videokonferenco. Učiteljica je bila vesela, ker je prejela same lepe izdelke.

Bil je res dober dan. Upam, da ga kmalu ponovim.

Klavdija Maver, 7. a